5. Vedtagelse af Strukturplan [adresse] (Åben)
Tidl. politisk behandling BY, 24.06.20, pkt. 121, BY, 27.06.23, pkt. 13
Forventet sagsgang
PL-U, ØK, BY
Lovgrundlag
SAGENS INDHOLD
Byrådet skal i denne sag tage endelig stilling til ”Forslag til Strukturplan Hinnerup 
Nord”.
Strukturplanen for [adresse] tager sit afsæt i ”Vækst i [adresse], Gyda Nilsson og bæredygtighedsstrategi 
2030+”, hvor der beskrives en målsætning om, at der skal udarbejdes en strukturplan for [adresse].
Formålet med strukturplanen er at konkretisere byggemulighederne i området, herunder fastlægge den 
overordnede struktur for veje-, stier- og grønne områder. Det er desuden formålet med planen, at der 
fastlægges principper for områdets regn- og spildevandshåndtering gennem anvendelse af LAR-løsninger, 
samt principper for naturmæssige og rekreative sammenhænge mellem de eksisterende byområder og nye 
grønne områder i den nye bydel. I denne forbindelse undersøges skovrejsning som et af virkemidlerne til 
at skabe nye rekreative kvaliteter i området.
Strukturplanen er en ikke-lovbunden plantype, der ikke i sig selv har retsvirkning for ejere og brugere inden 
for området. Planen beskriver hovedgreb og udviklingsprincipper, der skal inddrages i det videre 
planlægningsarbejde med henblik på at sikre, at [adresse] udvikles til en attraktiv bydel med naturen 
i fokus. 
Strukturplanen udvikles i overensstemmelse med Byrådets målsætning i ”Vækst i [adresse], Gyda Nilsson og 
bæredygtighedsstrategi 2030+” om bl.a. at:

muliggøre et nyt stort og sammenhængende boligområde og indarbejde nye og alternative 
særkender

skabe et mere varieret udbud af boliger, herunder flere mindre boliger (etage, tæt-lav, tæt-åben) samt 
flere lejeboliger

give mulighed for yderligere skovrejsning, hvor skovrejsningen indgår som en aktiv del af 
boligområdernes indretning og funktionalitet

udlægge arealer til offentlig service som fx plejecenter, skole og dagtilbud for børn.
Strukturplanforslaget er miljøvurderet i forhold til emnerne: Befolkning, menneskers sundhed, biodiversitet, 
landskab og vand.
Strukturplanforslaget har sammen med den tilknyttede miljørapport været fremlagt i offentlig høring i 
perioden fra 3. juli til 11. september 2023. Der er i perioden indkommet 19 høringssvar. Høringssvarene er 
beskrevet i vedhæftede bilag sammen med Teknik og Miljøs kommentarer og indstilling. Høringssvarene 
er ligeledes vedhæftet i deres fulde ordlyd.
VURDERING
De modtagne høringssvar omhandler:
[adresse]: EMN-2020-31544
Dok-ID: 3617758
Sagsbehandler: gsmi
Byråd
19. december 2023  16:00

ønsker om udvidelse af [adresse]

trafik i og omkring Haar

trafik på det omkringliggende vejnet 

[adresse] og ny rundkørsel

trafikstøj

strukturplanens disponering og byggeri

andet.
Teknik og Miljø indstiller følgende ændringer i ”Forslag til strukturplan for [adresse]”:
a.
At det i afsnittet ”Infrastruktur” på side 18 nederst tilføjes: ”Den direkte vej mellem [adresse] og [adresse] 
([adresse]) vil blive nedlagt som vejforbindelse, men opretholdes som sti i det eksisterende tracé, 
som ikke vil indgå i den nye fordelingsvej”.
b.
At der indarbejdes ændringer i skemaet; ”De nære landskaber” på side 11, som angiver tre 
muligheder for pleje og brug af grønne arealer indenfor strukturplanområdet.
c.
At følgende formulering på side 6 ændres fra: ”Afgrænsning af og udformning af de enkelte 
byggeområder sker under hensyntagen til ejerforhold, ønske om afstand…” til ”Afgrænsning af og 
udformning af de enkelte byggeområder sker under hensyntagen til matrikulære forhold, ønske om 
afstand…”.
ØKONOMI
Udgifter forbundet med udarbejdelse af planen er finansieret af de midler, der er afsat til særlige 
planlægningstiltag i hoved- og centerbyerne. Strukturplanen har herudover ikke økonomiske konsekvenser 
for Favrskov Kommune.
INDDRAGELSE
Strukturplanforslaget har været fremlagt i offentlig høring i perioden fra 3. juli til 11. september 2023.
17. august 2023 blev der afholdt et fælles borgermøde/informationsmøde om ”Forslag til Strukturplan for 
[adresse]” og ”Forslag til lokalplan nr. 411 Boligområde nord for Haldumvej i Hinnerup og tillæg nr. 1 
til Kommuneplan 2021-32”.
INDSTILLING
Direktøren for Teknik og Miljø indstiller til Byrådet:
1.
At ”Forslag til Strukturplan [adresse]” godkendes med ovennævnte ændringer.
BESLUTNING
Plan- og Landdistriktsudvalget, 7. december 2023:
Fraværende: Ernst Bertelsen, Nora Henriksen
Indstilles godkendt med den tilføjelse, at afsnit 3 under overskriften Bæredygtig Varmeforsyning på side 39 
udgår.
Økonomiudvalget, 12. december 2023:
Fraværende: Ingen
Indstillingen fra Plan- og Landdistriktsudvalget indstilles godkendt.
Byrådet, 19. december 2023:
Fraværende: Weena Holst og Gert Johnsen
Godkendt.
Bilag

Indkomne høringssvar (3616708)

Vurdering af høringssvar (3613910)

Forslag til Strukturplan Hinnerup Nord juni 2023 (3544736)

Miljørapport for Strukturplan [adresse], juni 2023 (3544681)

Bilag 1 Strukturplan Hinnerup - Regnvandshåndtering (2136799)

Bilag 2 Trafikanalyse for strukturplan [adresse] (3544709)

Bilag 3 Hinnerup Nord Støjberegning  (3544725)

Understøttelse af FN's verdensmål (3539254)
